Á föstudaginn , daginn fyrir Tæknidag , mættu fulltrúar Rafmenntar í skólann og afhentu nýnemum í rafiðngreinum spjaldtölvur til þess að nota í skólanum . Það byggir á því að um árabil hafa Rafiðnaðarsamband Íslands og Samtök rafverktaka staðið fyrir útgáfu rafræns námsefnis á vefnum rafbok.is . Námsefnið er nemendum að kostnaðarlausu . Við þökkum Rafmennt kærlega fyrir gjöfina og ljóst að gríðarleg ánægja verður með spjaldtölvurnar og þessi gjöf kemur sér virkilega vel fyrir nemendur . Það er einnig gríðarlega dýrmætt fyrir nemendur að geta notað gjaldfrjálst efni við námið og þannig sparast útgjöld vegna kennslubóka . Á myndinni má sjá fulltrúa Rafmenntar , Hafliða deildarstjóra , Þuríði kennara og nemendur með spjaldtölvurnar .